ZENEDÉLUTÁN

Beszéljétek meg, hogy ki milyen zenét szeret. Alkossatok csoportokat: kerüljenek azok egy csoportba, akik ugyanazt a műfajt vagy ugyanazt az előadót, zeneszerzőt szeretik.

Osszátok be, hogy a hét minden napján valaki más kapjon 5-10 percet délután (vagy szünetben), hogy megmutathassa a kedvenc zenéjét a többieknek. Ha vannak, akik ugyanazt szeretik, ők összeállhatnak kisebb csoportokba. Törekedjetek arra, hogy változatos legyen a zenei program (pl. popzene után másnap jöhet heavy metal, utána klasszikus zene vagy népzene, rock stb.).

Felvezetésként mindenki mondjon pár mondatot, hogy mi tetszik neki ebben a zenében, milyen érzéseket kelt benne.

A többiek türelmesen hallgassák meg a társaik választását. Ha nagyon nem tetszik az adott zene, gondoljanak arra, hogy a másiknak valószínűleg az ő zenéjük nem fog tetszeni. Tiszteljétek meg egymást a kölcsönös figyelemmel.

A zene meghallgatása után a hallgatóság próbáljon úgy reagálni, hogy nem kérdőjelezik meg a társuk ízlését, nem minősítik le a választását, hanem arról beszélnek, hogy nekik miért tetszik/nem tetszik, amit hallottak, milyen érzéseket kelt bennünk.